


	SAŽETAK KARAKTERISTIKA LIJEKA



1.	NAZIV VETERINARSKOG LIJEKA
	
Oxytocin Biovet, 10 i.j./ml, rastvor za injekciju, 
za kobile, krave, ovce, koze, krmače, kuje i mačke




2. 	KVALITATIVNI I KVANTITATIVNI SASTAV

1 ml  rastvora za injekciju sadrži:
Aktivna supstanca:
Oksitocin                                          10 i.j.

Pomoćne supstance:
Hlorbutanol, hemihidrat                  4 mg

           Za spisak svih ekscipijenasa, pogledati dio 6.1.


3. 	FARMACEUTSKI OBLIK

Rastvor za injekciju.	
	

4. 	KLINIČKI PODACI

4.1. 	Ciljne vrste životinja

Kobile, krave, ovce, koze, krmače, kuje i mačke

4.2. 	Indikacije za upotrebu, za svaku ciljnu vrstu

Stimulacija porođaja kod slabih i nedovoljnih kontrakcija (koristi se samo kada je grlić materice otvoren), atonija uterusa poslije porođaja, kod postporođajnih krvavljenja u materici, retencije posteljice, puerperalnog endometritisa, piometre, hipogalakcije i agalakcija poslije porođaja (za spuštanje mlijeka), mastitis (za uklanjanje mlijeka i zapaljenskih sekreta prije aplikacije intramamarnih preparata).

4.3. 	Kontraindikacije

Preparat ne aplikovati kao pomoć u porođaju dok se ne uspostavi potrebna dilatacija grlića materice.
Ne koristiti u slučajevima nepravilnog položaja fetusa. Ne koristiti kod zatvorene piometre.

4.4. 	Posebna upozorenja za svaku ciljnu vrstu

Lijek primjenjivati vrlo sporo, najbolje infuzijom.

4.5. 	Posebne mjere opreza pri upotrebi lijeka:

Posebne mjere opreza pri upotrebi lijeka kod životinja
Preparat ne aplikovati životinjama sa distokijom (težak porođaj) sa nepravilnom pozicijom ploda. Aplikovati samo kada je grlić materice dovoljno dilatiran. Prije aplikacije lijeka provjeriti položaj ploda i raširenost cerviksa, da ne bi došlo do rupture materice.

Da bi se izbjegao rizik od intoksikacije vodom zbog antidiuretskog dejstva oksitocina (obično poslije spore intravenske infuzije u visokoj dozi), lijek mora biti aplikovan u rastvoru elektrolita (0,9%NaCl rastvor ili Ringerov rastvor) ili u kombinaciji sa 5% dekstroze i fiziološkog rastvora. 
Povećanje koncentracije oksitocina umjesto količine infuzije takođe doprinosi smanjenju rizika od intoksikacije vodom. Lijek se rastvara sa rastvaračem u odnosu 1: 10. Oksitocin se ne smije aplikovati simultano različitim putevima aplikacija ili zajedno sa ljekovima sličnog djelovanja.

Preporučuje se da terapija počne sa niskim dozama, a ako efekat izostane za 20 – 30 minuta povećati dozu.

          Posebna upozorenja za lica koja primjenjuju veterinarski lijek na životinjama

Ne pušiti, piti ili jesti tokom rukovanja lijekom.
Poslije upotrebe lijeka oprati ruke.
Trudnice ne smiju da aplikuju lijek životinjama.
Treba preduzeti sve mjere da prilikom aplikacije ne dođe do samoubrizgavanja. U slučaju da dođe do samoubrizgavanja, odmah potražiti pomoć ljekara i pokazati uputstvo za lijek. 
U slučaju kontakta lijeka sa kožom i očima, isprati velikom količinom vode. 

4.6. 	Neželjena dejstva (učestalost i ozbiljnost)

Kada se aplikuje u visokim dozama, oksitocin može izazvati dugotrajne kontrakcije u obliku tetanije. Na mjestu aplikacije može doći do pojave otoka plave boje i izumiranja tkiva, pa se preporučuje masaža tkiva poslije svake injekcije.

4.7. 	Upotreba tokom graviditeta, laktacije i nošenja jaja

Lijek je indikovan za aplikaciju gravidnim životinjama u stimulaciji porođaja, kao prevencija postporođajnih poremećaja i za stimulaciju lučenja mlijeka u slučajevima hipogalakcije i agalakcije. Lijek ne smije da se aplikuje tokom graviditeta, izuzev za indukciju porođaja.

4.8. 	Interakcije sa drugim ljekovima i druge vrste interakcija

Lijek ne treba primjenjivati istovremeno sa estradiolom i drugim estrogenima koji povećavaju osjetljivost materice na oksitocin. Lijek takođe ne treba primjenjivati istovremeno sa preparatima intravenskog kalcijuma i ljekovima koji oslobađaju kalcijum.

4.9. 	Doziranje i način primjene

Intramuskularna i subkutana upotreba
Kobile i krave: 2 - 6 ml
Ovce, koze i krmače: 1 - 3 ml
Kuje: 0,2 - 1 ml
Mačke: 0,3 - 0,5 ml

Intravenska upotreba (sporo sa 5% glukozom)
Kobile i krave: 0.25 - 1 ml
Ovce, koze i krmače: 0,05 - 0,25 ml
Kuje i mačke: 0,05 - 0,5 ml

Terapija se može ponoviti poslije 20 - 40 minuta uz korišćenje niže doze.


4.10.  Predoziranje (simptomi, hitne mjere koje treba preduzeti, antidoti), ako je neophodno

Može se javiti tetanija koja odlaže porođaj, naročito kod višeplodnih životinja.

4.11.  Karenca

0 (nula) dana


5. 	FARMAKOLOŠKI PODACI

Farmakoterapijska grupa: Hormoni hipofize i hipotalamusa i analozi

	ATCvet kod: QH01BB02

5.1. 	Farmakodinamski podaci

Oksitocin je peptidni hormon kojeg luče nukleus supraopticus i nucleus paraventricularis hipotalamusa. Neurosekrecijom migrira i deponuje se u zadnjem režnju hipofize. Oslobađanje oksitocina iz hipofize izazvano je nervnom stimulacijom. Oksitocin djeluje na glatku muskulaturu (miometrijum) ženskih reproduktivnih organa i na mliječnu žlijezdu. Oksitocin stimuliše ritmične kontrakcije materice, povećava frekvenciju kontrakcija i podiže tonus muskulature materice (uterotonično djelovanje) tokom porođaja. Oksitocin djeluje i galaktogeno na način što retrahuje mioepitene ćelije koje okružuju alveole i mliječne kanale u  mliječnoj žlijezdi životinja u laktaciji i izaziva sekreciju mlijeka (spuštanje mlijeka). 

5.2. 	Farmakokinetički podaci

Apsorpcija:
Oksitocin se vrlo brzo resorbuje poslije subkutane i intramuskularne primjene. Njegov efekat na uterus se ispoljava već poslije nekoliko sekundi do 5 minuta poslije intravenske aplikacije, a kontrakcije se  zadržavaju  u toku 20 minuta od primjene. Poslije intramuskularne aplikacije, dejstvo oksitocina nastaje za 3-5 minuta.
Distribucija:
Oksitocin se distribuira u ekstracelularni prostor, a male količine prelaze u fetalnu cirkulaciju. 
Oksitocin se vezuje za proteine plazme oko 30%.
Poluvrijeme distribucije oksitocina kod koza iznosi 1,94 ± 0,43 minuta , a volumen distribucije 
460 ± 16  ml/kg. 
Biotransformacija:
Oksitocin inaktivišu enzimi  aminopeptidaza i endopeptidaza koji se nalaze u bubrezima i jetri i mliječnoj žlijezdi.
Ekskrecija:
Eliminacija oksitocina je kratak dvofazni proces. Uglavnom se izlučuje bubrežnom ekskrecijom u nepromijenjenom obliku (30-50%) i u obliku neaktivnog metabolita glicinamida. 
Poluvrijeme eliminacije oksitocina kod koza iznosi 22,30 ± 0,6 minuta.


6. 	FARMACEUTSKI PODACI

6.1. 	Lista pomoćnih supstanci (ekscipijenasa)

Hlorbutanol, hemihidrat i voda za injekcije.

6.2. 	Inkompatibilnost

Nije utvrđena. 

6.3.	Rok upotrebe
           
Rok upotrebe: 2 godine
Rok upotrebe nakon prvog otvaranja: 28 dana, čuvanjem na temperaturi do 25°C, u originalnom pakovanju.

6.4. 	Posebne mjere upozorenja pri čuvanju lijeka

Čuvati u originalnom pakovanju, na temperaturi do 25°C, zaštićeno od svjetlosti. 

6.5. 	Vrsta i sastav pakovanja

Unutrašnje pakovanje: bočica od tamnog stakla (hidrolitičke grupe II), zapremine 50ml, zatvorena gumenim čepom i aluminijumskom kapicom zelene boje. 
Spoljašnje pakovanje: kartonska kutija koja sadrži 1 bočicu.

6.6. 	Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka

Neiskorišćen lijek ili otpadni materijal se uništavaju u skladu sa važećim propisima.


7. 	NOSILAC DOZVOLE ZA STAVLJANJE LIJEKA U PROMET
	
   Privatna veterinarska ustanova „Montvet“ Podgorica 
[bookmark: _GoBack]   Ilije Plamenca lamela 103 bb, Podgorica


8. 	BROJ DOZVOLE ZA STAVLJANJE LIJEKA U PROMET

2040/22/51 - 7400

9. 	DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET

14.10.2022. godine

10. 	DATUM REVIZIJE TEKSTA 

14.10.2022. godine

OGRANIČENJA PRODAJE, DISTRIBUCIJE I/ILI UPOTREBE LIJEKA

Lijek se može izdavati samo na veterinarski recept.

